Nadat my man in ’n kar­ongeluk dood is, het die lewe ’n stryd geword met geldsake, om liefde te vind en my oudste in rehab van dwelms te red.
Ek het my huis en kar verloor; my seuns is uit die huis en ek sien om na my siek ma. Ek is so eensaam en desperaat vir jou hulp.
Skryf alles waaroor jy kwaad is, berou het en wat jou seermaak, in ’n brief, vou dit drie keer, brand dit en spoel die as in die toilet af.
Jy het soveel lewenslaste dat jy ’n moontlike partner sal afskrik of vir die verkeerde een sal val. Suiwer dus éérs jou hart.
Elke oggend wanneer jy opstaan, sê vir jouself: Ek wil vandag gelukkig wees, so ek gaan vandag gelukkig wees.
Ongelukkig kan jy jou seun nie nou van drugs red nie, want jy moet eers na jouself omsien. Eers wanneer jy self vrede het, kan jy hom help.